49. schôdza NR SR - 15.deň - B. popoludní
Dátum: 2026-05-06
Poslanec: Bajo Holečková, Martina 
Druh vystúpenia: Vystúpenie

Ďakujem veľmi pekne. Ešte raz zopakujem vlastne, čo je, čo je cieľom teda zákona, nášho návrhu, a to, aby nárok na peňažný príspevok na osobnú asistenciu a peňažný príspevok na opatrovanie vznikol ku dňu začatia konania o integrovaný posudok. Dnes a zhruba pred nejakou hodinkou, hodinou a pol tu prebiehala veľmi emotívna rozprava k integrovaným posudkom, ktoré jednoducho nie sú absolútne zvládnuté a tisícky ľudí dnes na Slovensku majú problémy s tým, aby sa dostali ku svojim príspevkom, ku kompenzačným príspevkom. A toto je výsledok zbabraného integrovaného posudku. Ja len v krátkosti jeden príbeh za všetky, dnes som hovorila s pani, ináč, ktorá zhodou náhod bola v pracovnej skupine. A upozorňovala, že k tomuto niečo môže dôjsť a dnes mi volala, že prosím vás pekne, má dieťa na autistickom spektre, Aspergerov syndróm, plus iné ďalšie veci, zo šestky preposúdené na dvojku. Čiže prišli o všetko, že komplet nemajú opatrovateľský príspevok. Pani bola súčasťou pracovnej skupiny, upozorňovala, že toto sa stane. Nie. Nie, minister hovoril, že nie, to sa nestane. No tak dnes je to realita. Pani Milanová, čo má robiť? Pretože navyše dievča má príspevok ako siroty, čiže im vypadne ešte aj hmotná núdza. Že ani to im nevyjde. Ona hovorí, že do roboty nemôžem ísť, lebo proste ona starostlivosť potrebuje. Čo ďalej? Dneska mi zúfalá volala. A to len v kontexte toho všetkého a čo sa vlastne pri tomto integrovanom posudku stalo. Do konca roku 2025 platila právna úprava, že keď ste žiadali o opatrovateľský príspevok, podali ste si žiadosť o posúdenie, posúdili vás, priznali vám opatrovateľský príspevok, tak ten opatrovateľský príspevok bol vyplácaný odo dňa, ako ste podali žiadosť. Lebo pravidelne sa stáva to, že pokiaľ už žiadate o ten opatrovateľský príspevok, zväčša ostanete s tou odkázanou osobou už v domácom prostredí. No a od januára 2026 je to tak, že prebehne posúdenie integrované, to nové. A keď si nepodáte zároveň s tým, ako žiadate o posúdenie, aj samostatnú žiadosť o osobnú asistenciu alebo teda peňažný príspevok na opatrovanie, tak vám ho vyplatia až vtedy, keď vás posúdia a vy požiadate. Čo lehoty máme 60-dňové, odvolanie a podobné veci, môže robiť štyri až päť mesiacov. A tie rodiny sa ocitajú normálne vo finančnej kríze a núdzi. Paradoxom všetkého je, prosím vás pekne, to musím prečítať. Samotné ministerstvo na svojej webovej stránke odporúča podať si žiadosť o peňažný príspevok zároveň so žiadosťou o posúdenie. Odporúčanie ministerstva je formulované nasledovne: V prípade záujmu o peňažný príspevok na opatrovanie alebo o peňažný príspevok na osobnú asistenciu odporúčame vždy si podať písomnú žiadosť o daný príspevok. Dôvodom je, že tieto dva peňažné príspevky nie je možné priznať spätne, ak nebola podaná žiadosť o ich priznanie. Toto ministerstvo ako odporúčanie. Rozumiete, že nedajú to do zákona, ale nechajú to Asistenciu. Odporúčame vždy si podať písomnú žiadosť o daný príspevok. Dôvodom je, že tieto dva peňažné príspevky nie je možné priznať spätne, ak nebola podaná žiadosť o ich priznanie. To ministerstvo ako odporúčanie. Rozumiete, že nedajú to do zákona, ale nechajú to na tých ľuďoch, ktorí sa v tom systéme vôbec zrazu ocitnú v beznádejnej situácii a teraz akože tak poď, si to podáš alebo nie, a keď si nepodáš, tak štát ušetrí. Ja nič iné v tom akože nevidím. Naozaj nerozumiem tomu. No a toto odporúčanie, keby aspoň to ministerstvo posunie tým úradom práce alebo im povie, že buďte v tom nejakí proaktívni. Ale ani tu neexistuje nejaký jednotný postup, jednotný postup úradov práce. A niektoré úrady proaktívne upozorňujú žiadateľov, aby si podali zároveň tieto žiadosti o peňažný príspevok. Iné naopak, si predstavte, že odmietajú prijať žiadosť o peňažný príspevok a hovoria tým odkázaným ľuďom alebo teda tým žiadateľom, že my vás najprv posúdime, až potom si podáte tú žiadosť. Že vy môžete si to podať súčasne. No a potom sú ešte takí, ktorí hovoria, viete čo? Dobrá pani úradníčka, sem-tam sa také nájdu, ktoré chcú naozaj pomôcť a hovoria, viete čo, ja vám to nemôžem zobrať, lebo zrejme je také odporúčanie, ja neviem. Ale podajte si to elektronicky cez e-Slovensko a to sa automaticky k nám doručí. Bude to platné. Prosím vás, veď to je, že absurdné. Nechcem teda úplne tuná predlžovať. Máme celkom málo času. Ešte kolegovia chcú niečo predložiť, ale proste toto je veľmi jednoduché. Vraciame sa tam, kde sme boli, že keď si podávate žiadosť o posúdenie, tak od toho dátumu vám bude vyplácaný aj opatrovateľský príspevok alebo teda asistencia. Som presvedčená o tom, že odkázaní ľudia nemajú byť rukojemníkmi nejednotného postupu úradov či úradníkov a v sociálnej situácii. Štát má byť nápomocný a nie hádzať polená pod nohy odkázaným ľuďom. Verím, že podporu nájdeme, aj keď teda obávam sa, že vľavo nie. Ďakujem veľmi pekne. Ďakujem za vaše vystúpenie, faktické, od pani poslankyne Števulovej.